ઉનાળાની ગરમીમાં ઠંડક મેળવવા માગતા નાગરિકોના માનીતા સ્થળ સંત સરોવર વિસ્તારમાં તસ્કરોનો તરખાટ યથાવત રહ્યો છે. સંત સરોવર નજીક વાહન ચોરીના બનાવ પાછલા કેટલાક દિવસથી નોંધાયા નથી, પણ મોબાઈલ ચોર ટોળકીના કારનામાએ ચકચાર જગાવી છે. અમદાવાદથી આવેલા યુવકો રિક્ષાની ડેકીમાં પોતાના મોબાઈલ મૂકીને ન્હાવા ગયા હતા ત્યારે ડેકીનું તાળું તોડીને આઠ મોબાઈલ ચોરાયાની ફરિયાદ ઈન્ફોસિટી પોલીસમાં નોંધાઈ છે.